*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2018. gada \_\_\_. \_\_\_\_\_\_

**\_\_\_\_\_\_. §**

**“Informatīvais ziņojums “Par Latvijas valstij noteikto pienākumu elektroniskās identifikācijas shēmas paziņošanai Eiropas Komisijai un** **kvalificēta vai kvalificēta paaugstinātas drošības elektroniskās identifikācijas pakalpojumu sniedzēju reģistrācijas, uzraudzības kārtību.””**

1. Pieņemt zināšanai iesniegto informatīvo ziņojumu.
2. Pieņemt zināšanai, ka:
   1. Nacionāli reģistrēts kvalificēts elektroniskās identifikācijas līdzeklis Eiropas Komisijai tiek paziņots kā elektroniskās identifikācijas līdzeklis, kurš atbilst būtiskam uzticamības līmenim Eiropas Parlamenta un Padomes 2014. gada 23. jūlija regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK (turpmāk — Regula Nr. 910/2014/ES) 8.panta 2.punkta b) apakšpunkta izpratnē.
   2. Nacionāli reģistrēts kvalificēts paaugstinātās drošības elektroniskās identifikācijas līdzeklis Eiropas Komisijai tiek paziņots kā elektroniskās identifikācijas līdzeklis, kurš atbilst augstam uzticamības līmenim Regulas Nr. 910/2014/ES 8.panta 2.punkta 3) apakšpunkta izpratnē.
3. Pieņemt zināšanai, ka:
   1. elektroniskajam pakalpojumam, kuram piekļuvi Latvijā nodrošina ar kvalificētu elektroniskās identifikācijas līdzekli, piekļuvi ar ārvalstu elektroniskās identifikācijas līdzekli nodrošina ar Eiropas Komisijai paziņotu un OV publicētu elektroniskās identifikācijas līdzekli, kurš atbilst būtiskam vai augstam uzticamības līmenim Regulas izpratnē.
   2. elektroniskajiem pakalpojumiem, kuriem piekļuve Latvijā tiek nodrošināta tikai ar kvalificētu paaugstinātas drošības elektroniskās identifikācijas līdzekli, piekļuvi ar ārvalstu elektroniskās identifikācijas līdzekli nodrošina ar Eiropas Komisijai paziņotu un OV publicētu elektroniskās identifikācijas līdzekli, kurš atbilst augstam uzticamības līmenim Regulas izpratnē.
4. Pieņemt zināšanai, ka Latvija Eiropas Komisijai paziņo tikai nacionāli kvalificētu elektroniskās identifikācijas pakalpojuma sniedzēju elektroniskās identifikācijas shēmas.
5. Pieņemt zināšanai, ka Digitālās drošības uzraudzības komiteja paziņo Eiropas Komisijai elektroniskās identifikācijas shēmu saskaņā ar Regulu Nr. 910/2014/ES pēc iesnieguma un Regulā Nr. 910/2014/ES un īstenošanas aktos noteiktās informācijas un dokumentu saņemšanas no kvalificēta vai kvalificēta paaugstinātas drošības elektroniskās identifikācijas pakalpojuma sniedzēja.
6. Pieņemt zināšanai, ka Digitālās drošības uzraudzības komiteja ir institūcija, kas nodrošina Regulas Nr. 910/2014/ES 10.pantā dalībvalstij noteikto pienākumu izpildi.
7. Pieņemt zināšanai, ka no citām ES dalībvalstīm Latvijā tiks pieņemtas tikai Eiropas Komisijai paziņotās un OV publicētās elektroniskās identifikācijas shēmas, kurām noteikts būtisks vai augsts uzticamības līmenis Regulas Nr. 910/2014/ES izpratnē.

Ministru prezidents Māris Kučinskis

Valsts kancelejas direktors Jānis Citskovskis